ddrg/super_eurlex huggingface dataset:
Kommissionens udtalelse

af 30. januar 2002

om en plan for bortskaffelse af radioaktivt affald fra kraftværket Sizewell A i Det Forenede Kongerige, i henhold til artikel 37 i Euratom-traktaten

(2002/C 32/09)

(Kun den engelske udgave er autentisk)

Den 30. juli 2001 modtog Kommissionen i overensstemmelse med Euratom-traktatens artikel 37 fra den britiske regering de almindelige oplysninger om en plan for bortskaffelse af radioaktivt affald fra kraftværket Sizewell A.

På grundlag af disse oplysninger og efter høring af ekspertgruppen har Kommissionen udfærdiget følgende udtalelse:

a) Afstanden mellem anlægget og den nærmeste medlemsstat (i dette tilfælde Frankrig) er ca. 135 km.

b) Under normale driftsforhold og under hensyntagen til den nye, planlagte udledningstilladelse, forventes de væske- og gasformige udslip ikke at give anledning til en sundhedsskadelig eksponering af betydning af befolkningen i en anden medlemsstat.

c) Fast mellemaktivt radioaktivt affald opbevares på anlægsområdet. Lavaktivt radioaktivt affald og bestrålede brændselselementer opbevares på anlægsområdet, indtil det transporteres andetsteds hen med henblik på bortskaffelse eller oparbejdning på anlæg i Det Forenede Kongerige.

d) I tilfælde af uforudsete udslip af radioaktive stoffer forårsaget af en ulykke af samme art og omfang som den, der beskrives i de almindelige oplysninger, vil de doser, som befolkningen i en anden medlemsstat vil kunne blive udsat for, ikke være af betydning ud fra et sundhedsmæssigt synspunkt.

Kommissionen konkluderer, at iværksættelsen af planen for bortskaffelse af radioaktivt affald, uanset type, fra kraftværket Sizewell A i Det Forenede Kongerige, ikke - hverken under normal drift eller i tilfælde af en ulykke af den art og det omfang, der er beskrevet i de almindelige oplysninger - kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
Meddelelse om gennemførelsen af det administrative samarbejde, jf. artikel 7, stk. 8, i forordning (EF) nr. 1148/2001, mellem Den Tjekkiske Republik og Det Europæiske Fællesskab

(Offentliggjort i henhold til artikel 7, stk. 8, i Kommissionens forordning (EF) nr. 1148/2001 (EFT L 156 af 13.6.2001, s. 9))

(2002/C 182/08)

Kommissionen meddeler herved, at Den Tjekkiske Republik har sendt Kommissionen alle relevante oplysninger om kontrolforanstaltningerne i forbindelse med det administrative samarbejde, der i henhold til artikel 7, stk. 8, i Kommissionens forordning (EF) nr. 1148/2001, ændret ved forordning (EF) nr. 2379/2001, er blevet indført mellem Den Tjekkiske Republik og Det Europæiske Fællesskab.

Kommissionens forordning (EF) nr. 902/2002 anvendes, jf. forordningens artikel 4, fra dagen for offentliggørelsen af denne meddelelse i C-udgaven af De Europæiske Fællesskabers Tidende.
Kommissionens udtalelse

af 10. december 2003

vedrørende planen for bortskaffelse af radioaktivt affald fra lukning og fuldstændig afvikling af forskningsreaktoren TRIGA HD II og fuldstændig afvikling af den lukkede og sikrede forskningsreaktor TRIGA HD I i Heidelberg i Baden-Württemberg i Forbundsrepublikken Tyskland i overensstemmelse med Euratom-traktatens artikel 37

(2003/C 300/04)

(Kun den tyske udgave er autentisk)

Den 6. juni 2003 modtog Europa-Kommissionen i overensstemmelse med Euratom-traktatens artikel 37 generelle data fra den tyske regering om planen for bortskaffelse af radioaktivt affald fra lukning og fuldstændig afvikling af forskningsreaktoren TRIGA HD II og fuldstændig afvikling af den lukkede og sikrede forskningsreaktor TRIGA HD I i Heidelberg.

På grundlag af disse data samt supplerende oplysninger, som den tyske regering forelagde den 24. september 2003, og efter høring af ekspertgruppen fremsætter Kommissionen følgende udtalelse:

a) Afstanden mellem anlægget og den nærmeste medlemsstat (i dette tilfælde Frankrig) er ca. 80 km.

b) Under normale forhold vil flydende og gasformige udledninger ikke udsætte befolkningen i andre medlemsstater for sundhedsmæssigt signifikant bestråling.

c) Radioaktivt fast affald fra afviklingsaktiviteterne overføres til det regionale samlingspunkt for radioaktivt affald hos FZK Karlsruhe. Ikke-radioaktivt fast affald eller residualmateriale, som frigives fra myndighedskontrol, frigives til bortskaffelse som konventionelt affald eller til genanvendelse eller genbrug. Dette vil ske i overensstemmelse med bestemmelserne i de grundlæggende sikkerhedsnormer (direktiv 96/29/Euratom).

d) Skulle der ske uforudsete udslip af radioaktivt affald som følge af et uheld af den art og i det omfang, der er beskrevet i de generelle data, vil de doser, som befolkningen i andre medlemsstater efter al sandsynlighed vil blive udsat for, ikke være sundhedsmæssigt signifikante.

Afslutningsvis er det Kommissionens vurdering, at en gennemførelse af planen til bortskaffelse af radioaktivt affald fra lukning og fuldstændig afvikling af forskningsreaktoren TRIGA HD II og fuldstændig afvikling af den lukkede og sikrede forskningsreaktor TRIGA HD I i Heidelberg i Baden-Württemberg i Forbundsrepublikken Tyskland, uanset affaldets form hverken under normale forhold eller i tilfælde af et uheld af den art og i det omfang, der er beskrevet i de generelle data, kan antages at ville medføre en sundhedsmæssigt signifikant radioaktiv forurening af en anden medlemsstats vand, jord eller luftrum.
Kommissionens udtalelse

af 20. oktober 2003

om en plan for bortskaffelse af radioaktivt affald i forbindelse med nedlukning af kraftværket KMK og opbevaring af radioaktivt affald i opbevaringsanlægget på anlægsområdet ved Mülheim-Kärlich i Rheinland-Pfalz i Tyskland, i henhold til artikel 37 i Euratom-traktaten

(2003/C 253/07)

(Kun den tyske udgave er autentisk)

Den 6. maj 2003 modtog Europa-Kommissionen i overensstemmelse med Euratom-traktatens artikel 37 generelle data fra den tyske regering om planen for bortskaffelse af radioaktivt affald fra nedlukningen og afviklingen af kraftværket KMK og opbevaringen af radioaktivt affald i opbevaringsanlægget på anlægsområdet ved Mülheim-Kärlich.

På grundlag af disse data samt supplerende oplysninger, som den tyske regering forelagde den 22. juli 2003, og efter høring af ekspertgruppen fremsætter Kommissionen følgende udtalelse:

a) Afstanden mellem anlægget og den nærmeste medlemsstat (i dette tilfælde Belgien) er ca. 90 km.

b) Under normale forhold vil flydende og gasformige udledninger ikke udsætte befolkningen i andre medlemsstater for sundhedsmæssigt signifikant bestråling.

c) Fast radioaktivt affald i forbindelse med nedlukningen opbevares i opbevaringsanlægget på anlægsområdet (midlertidigt opbevaringsanlæg sammesteds). Ikke-radioaktivt fast affald eller restaffald samt stoffer, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding, således at de i de grundlæggende sikkerhedsnormer fastsatte kriterier (direktiv 96/29/Euratom) altid er opfyldt.

d) Skulle der ske uforudsete udslip af radioaktivt affald som følge af et uheld af den art og i det omfang, der er beskrevet i de generelle data, vil de doser, som befolkningen i andre medlemsstater efter al sandsynlighed vil blive udsat for, ikke være sundhedsmæssigt signifikante.

Kommissionen konkluderer, at iværksættelsen af planen for bortskaffelse af alle former for radioaktivt affald, der fremkommer ved nedlukningen og demonteringen af kraftværket KMK og opbevaring af radioaktivt affald i opbevaringsanlægget på anlægsområdet ved Mülheim-Kärlich i Rheinland-Pfalz i Tyskland, ikke - hverken under normal drift eller i tilfælde af en ulykke af den art og det omfang, der er beskrevet i de almindelige oplysninger - kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
Kommissionens udtalelse

af 20. oktober 2003

om en plan for bortskaffelse af radioaktivt affald i forbindelse med nedlukning af kraftværket Hinkley Point A i Det Forenede Kongerige, i henhold til artikel 37 i Euratom-traktaten

(2003/C 253/06)

(Kun den engelske udgave er autentisk)

Den 30. april 2003 modtog Europa-Kommissionen i overensstemmelse med Euratom-traktatens artikel 37 fra den britiske regering de almindelige oplysninger om en plan for bortskaffelse af radioaktivt affald i forbindelse med nedlukning af kraftværket Hinkley Point A.

På grundlag af disse data samt supplerende oplysninger, som den britiske regering forelagde den 14. august 2003, og efter høring af ekspertgruppen fremsætter Kommissionen følgende udtalelse:

a) Afstanden mellem anlægget og den nærmeste medlemsstat (i dette tilfælde Frankrig) er ca. 180 km.

b) Under normale forhold vil flydende og gasformige udledninger ikke udsætte befolkningen i andre medlemsstater for sundhedsmæssigt signifikant bestråling.

c) Fast mellemaktivt radioaktivt affald opbevares på anlægsområdet. Lavaktivt radioaktivt affald og bestrålede brændselselementer opbevares på anlægsområdet, indtil de transporteres andetsteds hen med henblik på bortskaffelse eller oparbejdning på anlæg i Det Forenede Kongerige. Ikke-radioaktivt fast affald eller restaffald, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding, således at de i de grundlæggende sikkerhedsnormer fastsatte kriterier (direktiv 96/29/Euratom) altid er opfyldt.

d) Skulle der ske uforudsete udslip af radioaktivt affald som følge af et uheld af den art og i det omfang, der er beskrevet i de generelle data, vil de doser, som befolkningen i andre medlemsstater efter al sandsynlighed vil blive udsat for, ikke være sundhedsmæssigt signifikante.

Kommissionen konkluderer, at iværksættelsen af planen for bortskaffelse af radioaktivt affald, uanset type, fra nedlukningen af kraftværket Hinkley Point A i Det Forenede Kongerige, ikke - hverken under normal drift eller i tilfælde af en ulykke af den art og det omfang, der er beskrevet i de almindelige oplysninger - kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
Kommissionens udtalelse

af 20. oktober 2003

om planen for bortskaffelse af radioaktivt affald fra afviklingen af nukleare anlæg, herunder forskningsreaktorer og hot cells, på Forskningscenter Risø, Sjælland, Danmark, i henhold til Euratom-traktatens artikel 37

(2003/C 253/08)

(Kun den danske udgave er autentisk)

Den 7. april 2003 modtog Europa-Kommissionen i overensstemmelse med Euratom-traktatens artikel 37 generelle data fra den danske regering om planen for bortskaffelse af radioaktivt affald fra afviklingen af nukleare anlæg, herunder forskningsreaktorer og hot cells, på Forskningscenter Risø.

På grundlag af disse data samt supplerende oplysninger, som den danske regering forelagde den 3. juli 2003, og efter høring af ekspertgruppen fremsætter Kommissionen følgende udtalelse:

a) Afstanden mellem anlægget og den nærmeste grænse til en anden medlemsstat, Sverige, er 63 km, mens Rügen i Tyskland ligger 137 km væk.

b) Under normale forhold vil flydende og gasformige udledninger ikke udsætte befolkningen i andre medlemsstater for sundhedsmæssigt signifikant bestråling.

c) Fast radioaktivt affald, der fremkommer ved affaldsbehandlingen, vil blive opbevaret i et anlæg på stedet og til slut flyttet til fremtidige pladser i Danmark. Ikke-radioaktivt fast affald og materiale, som frigives fra myndighedskontrol, hvis det opfylder frigivelsesniveauerne, vil blive frigivet til bortskaffelse som konventionelt affald eller til genanvendelse eller genbrug. Dette vil ske i overensstemmelse med bestemmelserne i de grundlæggende sikkerhedsnormer (direktiv 96/29/Euratom).

d) Skulle der ske uforudsete udslip af radioaktivt affald som følge af et uheld af den art og i det omfang, der er beskrevet i de generelle data, vil de doser, som befolkningen i andre medlemsstater efter al sandsynlighed vil blive udsat for, ikke være sundhedsmæssigt signifikante.

Afslutningsvis er det Kommissionens vurdering, at en gennemførelse af planen til bortskaffelse af radioaktivt affald fra afviklingen af de nukleare anlæg, herunder forskningsreaktorer og hot cells, ved Forskningscenter Risø, Sjælland, Danmark, uanset affaldets form hverken under normale forhold eller i tilfælde af et uheld af den art og i det omfang, der er beskrevet i de generelle data, kan antages at ville medføre en sundhedsmæssigt signifikant radioaktiv forurening af en anden medlemsstats vand, jord eller luftrum.
Kommissionens udtalelse

af 1. oktober 2003

i henhold til Euratom-traktatens artikel 37 om bortskaffelsesplanen for radioaktivt affald, som skyldes ændringer på KKP-atomkraftværket i Philippsburg i Forbundsrepublikken Tyskland

(2003/C 238/02)

(Kun den tyske version er autentisk)

Den 6. maj 2003 modtog Europa-Kommissionen i overensstemmelse med Euratom-traktatens artikel 37 almindelige oplysninger fra Forbundsrepublikken Tyskland om bortskaffelsesplanen for radioaktivt affald, som skyldes ændringer på KKP-atomkraftværket i Philippsburg.

På grundlag af disse oplysninger har Kommissionen konstateret, at planen drejer sig om ændringer af en eksisterende plan, hvorom der allerede har været afgivet udtalelse. Kommissionen har endvidere konstateret, at de nuværende anlæg til oplagring af det bestrålede brændsel fra disse ændringer kan benyttes i indtil 40 år og fortsat vil kunne anvendes efter nedlukning og demontering af de nuværende kraftværk. Efter samråd med ekspertgruppen fremsætter Kommissionen følgende udtalelse:

a) De planlagte ændringer kræver ingen ændring af de nuværende grænser for luftformige eller flydende udslip.

b) De planlagte ændringer har ingen følger for det faste, radioaktive affald, som skyldes driften af det nuværende værk.

c) De planlagte ændringer har ingen følger med hensyn til de utilsigtede udslip af radioaktive stoffer, der kan opstå ved en ulykke af den type og størrelse, som tages i betragtning i den nuværende plans almindelige oplysninger.

Det er derfor Kommissionens opfattelse, at planen for bortskaffelse af radioaktivt affald i enhver form, som skyldes ændringer på KKP-atomkraftværket i Philippsburg i Forbundsrepublikken Tyskland både ved normal drift og i tilfælde af en ulykke af den type og størrelse, som tages i betragtning i de almindelige oplysninger, næppe vil kunne medføre radioaktiv forurening af betydning for sundheden eller for en anden medlemsstats vand, jord eller luftrum.
Kommissionens udtalelse

af 29. juli 2003

om en plan for bortskaffelse af radioaktivt affald fra driften af anlægget til konditionering og oplagring af radioaktivt affald, CEDRA, på anlægsområdet Cadarache i Frankrig, i henhold til artikel 37 i Euratom-traktaten

(2003/C 182/07)

(Kun den franske udgave er autentisk)

Den 23. januar 2003 modtog Europa-Kommissionen i overensstemmelse med Euratom-traktatens artikel 37 fra den franske regering de almindelige oplysninger om en plan for bortskaffelse af radioaktivt affald fra driften af anlægget til konditionering og oplagring af radioaktivt affald, CEDRA.

På grundlag af disse oplysninger samt de supplerende oplysninger, som den franske regering fremlagde den 28. maj 2003, og efter høring af ekspertgruppen har Kommissionen udfærdiget følgende udtalelse:

a) Afstanden mellem anlægget og den nærmeste grænse til en medlemsstat (Italien) er ca. 110 km, og afstanden til Spanien er på ca. 230 km.

b) Under normale driftsforhold vil de væske- og gasformige radioaktive udslip ikke give anledning til en sundhedsskadelig eksponering af betydning af befolkningen i en anden medlemsstat.

c) Fast radioaktivt affald, der fremkommer ved affaldsbehandling, vil blive oplagret på anlægget eller bortskaffet på godkendte deponeringssteder i Frankrig.

d) I tilfælde af uforudsete udslip af radioaktive stoffer forårsaget af en ulykke af samme art og omfang som den, der beskrives i de almindelige oplysninger, vil de doser, som befolkningen i andre medlemsstater vil kunne blive udsat for, ikke være af betydning ud fra et sundhedsmæssigt synspunkt.

Kommissionen konkluderer, at planen for bortskaffelse af radioaktivt affald fra driften af anlægget til konditionering og oplagring af radioaktivt affald, CEDRA, på anlægsområdet Cadarache i Frankrig, ikke - hverken under normal drift eller i tilfælde af en ulykke af den art og det omfang, der er beskrevet i de almindelige oplysninger - kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
Kommissionens udtalelse

af 29. januar 2003

om en plan for bortskaffelse af radioaktivt affald, der fremkommer ved ændringer af kernekraftværket Gundremmingen II KRB II i Forbundsrepublikken Tyskland, i henhold til artikel 37 i Euratom-traktaten

(2003/C 26/09)

(Kun den tyske udgave er autentisk)

Den 6. august 2002 modtog Europa-Kommissionen i overensstemmelse med Euratom-traktatens artikel 37 fra den tyske regering de almindelige oplysninger om en plan for bortskaffelse af radioaktivt affald, der fremkommer ved ændringer af kernekraftværket Gundremmingen II KRB II.

På grundlag af disse oplysninger finder Kommissionen, at den pågældende plan vedrører ændringer af en eksisterende plan, som Kommissionen allerede har udtalt sig om. Kommissionen har endvidere taget i betragtning, at det midlertidige deponeringsanlæg for bestrålet brændsel, der fremkommer ved ændringerne, er udformet med henblik på at kunne fungere i op til 40 år og evt. fortsat er i drift, efter at det eksisterende anlæg er nedlukket og demonteret. Efter høring af ekspertgruppen har Kommissionen udfærdiget følgende udtalelse:

a) De planlagte ændringer forudsætter ikke ændring af de i forvejen tilladte grænser for væske- og gasformige udslip.

b) De planlagte ændringer har ingen konsekvenser for det faste radioaktive affald, der fremkommer ved driften af det eksisterende anlæg.

c) De planlagte ændringer har ingen konsekvenser for uforudsete udslip af radioaktive stoffer forårsaget af en ulykke af samme art og omfang som den, der beskrives i de almindelige oplysninger i den eksisterende plan.

Kommissionen konkluderer, at iværksættelsen af planen for bortskaffelse af radioaktivt affald, uanset type, der fremkommer ved ændringer af kernekraftværket Gundremmingen II KRB II i Forbundsrepublikken Tyskland, ikke - hverken under normal drift eller i tilfælde af en ulykke af den art og det omfang, der er beskrevet i de almindelige oplysninger - kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
Kommissionens udtalelse

om udkastet til Rådets afgørelse om en revision af Det Økonomiske og Finansielle Udvalgs vedtægter

(2003/C 130/04)

I overensstemmelse med artikel 209 i traktaten om oprettelse af Det Europæiske Fællesskab udfærdiger Rådet efter udtalelse fra Kommissionen vedtægterne for de i traktaten forudsete udvalg. I et brev af 23. april 2003 anmodede Rådet om Kommissionens udtalelse vedrørende en revision af Det Økonomiske og Finansielle Udvalgs vedtægter, der i øjeblikket findes i Rådets afgørelse 1999/8/EF af 31. december 1998.

Den foreslåede revision sigter på at foretage en tilpasning til den forestående udvidelse af Den Europæiske Union til 25 medlemsstater. For at Det Økonomiske og Finansielle Udvalg fortsat kan arbejde effektivt, foreslås det i udkastet til Rådets afgørelse, at Det Økonomiske og Finansielle Udvalg arbejder i to sammensætninger: en begrænset sammensætning, hvor kun medlemmer fra de nationale administrationer, Kommissionen og ECB deltager, og den fulde sammensætning, hvor alle medlemmer, inklusive medlemmerne fra de nationale centralbanker, deltager.

Til dette formål foreslås det at indføre en ny artikel og at ændre to artikler, nemlig følgende:

- Artikel 4 i forslaget (ny artikel) fastsætter udvalgets to sammensætninger.

- Artikel 5 i forslaget (svarende til artikel 4 i de nuværende vedtægter) præciserer, at de nationale centralbankmedlemmer ikke kan kræve at deltage i alle diskussioner om spørgsmål, som Rådet senere kan træffe afgørelse om.

- Artikel 10 i forslaget (svarende til artikel 9 i de nuværende vedtægter) er blevet ændret, sådan at udvalget kan indkaldes af mindst fire medlemmer mod hidtil to.

Kommissionen mener, at den foreslåede revision af vedtægterne er hensigtsmæssig. Det erkendes med denne ændring, at medlemmerne fra de nationale administrationer har et særligt ansvar i spørgsmål, hvor Rådet træffer beslutninger. Der vil imidlertid fortsat blive trukket på centralbankernes ekspertise og analytiske indsigt, når det er hensigtsmæssigt. Revisionen ændrer ikke Kommissionens rolle i udvalget.

Sammenfattende har Kommissionen den opfattelse:

- at artikel 2, andet led, i forslaget bør ændres for at afspejle den nuværende nummerering i traktaten. Følgelig bør henvisningen til artikel 151 erstattes af en henvisning til artikel 207

- at artikel 5 i forslaget kunne gøres klarere med følgende formulering: "Når der afgives råd eller udtalelse om et spørgsmål, som Rådet senere kan træffe afgørelse om, deltager medlemmerne fra de nationale centralbanker, når de er til stede, ECB og Kommissionen fuldt ud i drøftelserne, men kan ikke deltage i afstemningen."
Kommissionens udtalelse

om udkastet til Rådets afgørelse om en ændring af sammensætningen af og vedtægterne for Udvalget for Økonomisk Politik

(2003/C 127/07)

I henhold til artikel 209 i traktaten om oprettelse af Det Europæiske Fællesskab skal Rådet, efter at modtaget en udtalelse fra Kommissionen, udfærdige vedtægterne for de i traktaten nævnte udvalg. Ved brev af 20. maj 2003 anmodede Rådet Kommissionen om en udtalelse om ændringen af sammensætningen af og vedtægterne for Udvalget for Økonomisk Politik (herefter benævnt "udvalget"), der er fastsat i Rådets afgørelse 2000/604/EF af 29. september 2000.

Den foreslåede ændring tjener til at forberede udvalget på den kommende udvidelse af Den Europæiske Union til 25 medlemsstater. For at forblive et effektivt fungerende udvalg foreslås det i udkastet til Rådets afgørelse, at medlemsstaterne, Kommissionen og Den Europæiske Centralbank udnævner to i stedet for fire medlemmer til udvalget.

Kommissionen finder, at den foreslåede ændring af vedtægterne er hensigtsmæssig. Ændringen får ingen konsekvenser for Kommissionens rolle i udvalget.